**Mór Városi Önkormányzat Képviselő-testületének**

**38/2021. (X. 5.) önkormányzati rendelete**

**az adóügyi köztisztviselők anyagi érdekeltségi rendszeréről szóló**

**4/2020. (II.24.) önkormányzati rendelet módosításáról**

Mór Városi Önkormányzat Képviselő-testülete a helyi adókról szóló 1990. évi C. törvény 45. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Mór Városi Önkormányzat Képviselő-testületének az adóügyi köztisztviselők anyagi érdekeltségi rendszeréről szóló 4/2020. (II.24.) önkormányzati rendelete (a továbbiakban: Rendelet) 1. § (1) bekezdése helyébe a következő rendelkezés lép:

„(1) A rendelet hatálya kiterjed:

*a)* a jegyzőre,

*b)* a Pénzügyi Iroda vezetőjére,

*c)* a Pénzügyi Irodavezető-helyettesre,

*d)* az adóügyi feladatokat ellátó dolgozókra

(a továbbiakban együtt: adóügyi köztisztviselők).”

**2. §**

A Rendelet 2. § (1) bekezdése helyébe a következő rendelkezés lép:

„(1) Az érdekeltségi célú juttatás forrása a tárgyévi bevételek közül - a külső szakértő közreműködésével történő adóellenőrzésből származó bevételek kivételével:

*a)* az önkormányzati adók, a talajterhelési díj, a termőföld bérbeadásából származó jövedelemadó vonatkozásában az esedékesség időpontjáig be nem vallott, illetve be nem fizetett adó, adókülönbözet, mely az adóügyi köztisztviselők végleges határozatára teljesült,

*b)* az esedékesség időpontjáig be nem fizetett és az adóügyi köztisztviselők eredményes végrehajtási cselekménye – így különösen letiltás, hatósági átutalási megbízás, ingó- és ingatlan végrehajtás – révén befolyt adóhátralék,

*c)* az adószámlákra teljesített befizetésekből a késedelmi pótlékra, valamint a bírságra és a végrehajtási költségre elszámolt összeg,

*d)* az adóalanyok terhére véglegesen megállapított és befolyt adóhiány és adóbírság.”

**3. §**

A Rendelet 3. § (2) bekezdése helyébe a következő rendelkezés lép:

„(2) Az 1. §-ban meghatározott adóügyi köztisztviselőket adóbehajtási jutalék illeti meg, ha az önkormányzat kezelésében lévő adókból elszámolt bevétel (adóhatóságnál maradó bevétel) eléri a folyó évi fizetési kötelezettség (a helyesbített folyó évi terhelés) 98 %-át. Az adóbehajtási jutalék összege 98 %-os teljesítés esetén a köztisztviselő tárgyév – december havi illetményének 100 %-a, 98%-ot meghaladó teljesítés esetén minden 1 % növekedésnél a jutalék 10 %-kal növekszik. A folyó évi helyesbített terhelés összegének kiszámításakor a nem végleges előírásokat, a visszatérítés címén előírt, a bíróság által felfüggesztett, valamint a felszámolási eljárás keretében tartozásként nyilvántartott összegeket figyelmen kívül kell hagyni.”

**4. §**

A Rendelet 4. § (3) bekezdése helyébe a következő rendelkezés lép:

„(3) Az adófelderítési jutalék mértékét a Pénzügyi Irodavezető javaslata alapján a munkáltató állapítja meg. Az adófelderítési jutalék nem haladhatja meg az adóügyi köztisztviselő teljesítés évében figyelembe vett december havi illetményének 1,5-szeresét, összességében az adóellenőrzésből származó adótöbblet bevétel 25 %-át.”

**5. §**

Ez a rendelet a kihirdetését követő napon lép hatályba

 Fenyves Péter Dr. Taba Nikoletta

 polgármester jegyző

Záradék:

A rendeletet 2021. október 5. napján kihirdettem.

 Dr. Taba Nikoletta

 jegyző